cyanic-selkie/wikianc huggingface dataset:
আবুস সালত উমাইয়া
অবদান
আবু আল-সালত কোয়াড্রিভিয়াম নামে পরিচিত বৈজ্ঞানিক শাখাগুলির উপর অনেকগুলি গ্রন্থের একটি বিশ্বকোষীয় কাজ লিখেছেন। এই কাজটি সম্ভবত আরবিতে কিতাব আল-কাফি ফি আল-উলূম নামে পরিচিত ছিল। তার আগ্রহের মধ্যে রসায়নের পাশাপাশি ঔষধি গাছের অধ্যয়নও অন্তর্ভুক্ত ছিল। তিনি তামাকে সোনায় এবং টিনকে রূপায় রূপান্তর করতে সক্ষম একটি অমৃত আবিষ্কার করতে আগ্রহী ছিলেন।
আবদুল মান্নান (পটুয়াখালীর মুক্তিযোদ্ধা)
আবদুল মান্নান ছিলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। তিনি প্রথমে চট্টগ্রাম এবং পরে পটুয়াখালী ও বরগুনা জেলায় যুদ্ধ করেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
প্রারম্ভিক জীবন
পটুয়াখালী জেলার দশমিনা উপজেলার অন্তর্গত আলীপুর ইউনিয়নের দক্ষিণ চাঁদপুরা গ্রামে আনুমানিক ১৯৩৫ সালে আবদুল মান্নান জন্মগ্রহণ করেন। তার পিতার নাম নুর মোহাম্মাদ হাওলাদার।
কর্মজীবন
মুক্তিযুদ্ধের পূর্বে আবদুল মান্নান পাকিস্তান সেনাবাহিনীর ইস্ট বেঙ্গল রেজিমেন্টে নায়েক (করপোরাল) পদে চাকরি করতেন। যুদ্ধের সময় তিনি চট্টগ্রাম সেনানিবাসে কর্মরত ছিলেন এবং সেখান থেকেই মুক্তিযুদ্ধে যোগ দেন।
যুদ্ধ শেষে তিনি বাংলাদেশ সেনাবাহিনীতে ফিরে আসেন এবং পরবর্তীতে হাবিলদার (সার্জন) পদে পদোন্নতি পান। ১৯৮৮ সালের ৫ জানুয়ারি তিনি সেনাবাহিনী থেকে অবসর গ্রহণ করেন।
মুক্তিযুদ্ধে অবদান
১৯৭১ সালের ২৫ মার্চ তিনি চট্টগ্রাম সেনানিবাসে ছিলেন। সে রাতে পাক সেনারা বাঙালি সেনাদের ঘেরাও করে রাখে এবং রাত একটার দিকে গুলিবর্ষণ করে। তখন বাঙালিরাও পাল্টা গুলিবর্ষণ করে পাশের আমবাগানে ঢুকে পড়ে। পরে সেখানে সীমান্ত রক্ষী বাহিনী– ইপিআর সদস্যরাও এসে যোগ দেয়।
এ ঘটনার পর বাঙালি সেনারা মুক্তিযুদ্ধে ঝাঁপিয়ে পড়ে। চট্টগ্রামের হালিশহরে টানা ৪-৫ দিন যুদ্ধ হয়। তারপর সীতাকুণ্ডে আক্রমণ চালানো হয় এবং সেখানকার একটি সেতু ধ্বংস করা হয়। এতে প্রায় ৩০০ পাকিস্তানি সেনা মারা যায়।
সুস্থ হওয়ার পর তিনি আবারও যুদ্ধে যোগ দেন। পটুয়াখালী ও বরগুনা জেলার বিভিন্ন স্থানে তিনি যুদ্ধ করেন। ৮ ডিসেম্বর পটুয়াখালী মুক্ত করার পেছনে তার গুরুত্বপূর্ণ অবদান ছিল। স্বাধীনতা যুদ্ধে অংশ নেওয়ায় তার বাড়ি পুড়িয়ে দিয়েছিল পাকিস্তানি সেনা ও তাদের সহযোগীরা।
মৃত্যু
আবদুল মান্নান ২০২১ সালের ৭ অক্টোবর রাতে ৮৫ বছর বয়সে নিজ বাড়িতে মৃত্যুবরণ করেন। পরের দিন স্থানীয় মসজিদ মাঠে জানাজা ও রাষ্ট্রীয় সম্মান প্রদর্শন শেষে পারিবারিক কবরস্থানে তাকে দাফন করা হয়।
সাফা কবির
সাফা কবির একজন বাংলাদেশি অভিনেত্রী, মডেল, গল্পকার ও চিত্রনাট্যকার ও রেডি জকি @১৮ অল টাইম দৌড়ের উপর টেলিফিল্মে অভিনয়ের মাধ্যমে তিনি অভিনেত্রী হিসেবে যাত্রা শুরু করেন।
প্রারম্ভিক জীবন
সাফা কবির ১৯৯৪ সালের ২৯ আগস্ট বরিশালে জন্মগ্রহণ করেন। তিনি আমেরিকান ইন্টারন্যাশনাল ইউনিভার্সিটি, বাংলাদেশ থেকে বিবিএ ডিগ্রি লাভ করেন।
কর্মজীবন
আশফাক বিপুলের এয়ারটেলের একটি বিজ্ঞাপনচিত্রে অভিনয়ের মাধ্যমে তিনি মিডিয়া জগতে পা রাখেন। এরপর তিনি প্রাণ পিনাট বার ও প্যারাসুট নারকেল তেলের বিজ্ঞাপন চিত্রে অভিনয় করেন। @১৮ অল টাইম দৌড়ের উপর টেলিফিল্মে অভিনয়ের মাধ্যমে অভিনেত্রী হিসেবে যাত্রা শুরু করেন তিনি। এরপর তিনি একটা মেয়ে নাটকে অভিনয় করেন। ২০১৪ সালে তিনি ভালবাসা ১০১ টেলিফিল্মে অভিনয় করেন।
বিতর্ক
২০১৯ সালের এপ্রিলে সাফা কবির বেসরকারি একটি রেডিও অনুষ্ঠানের আরজে থাকাকালীন ‘পরকালে বিশ্বাস করেন না’ বলে মন্তব্য করার পর তা নিয়ে বাংলাদেশের মুসলমানদের দ্বারা সমালোচনার শিকার হন।  পরবর্তীতে তিনি ভক্তদের সমালোচনার মুখে পড়ে এ মন্তব্যের জন্য ক্ষমা চান।
দিলশাদ নাহার কনা
দিলশাদ নাহার কনা একজন বাংলাদেশী সংগীতশিল্পী ও মডেল। নিজের প্রথম একক অ্যালবাম 'জ্যামিতিক ভালোবাসা'র টাইটেল গানটির মাধ্যমেই কণ্ঠশিল্পী হিসেবে আলোচনায় এসেছিলেন সুকণ্ঠী গায়িকা কনা। এরপর একে একে আরও দুটি একক অ্যালবামের মাধ্যমে বেশ কিছু হিট গান উপহার দিয়েছেন তিনি। তিনি বসগিরি (২০১৬) চলচ্চিত্রের "দিল দিল দিল", পোড়ামন ২ (২০১৮) চলচ্চিত্রের "ওহে শ্যাম", এবং বিশ্বসুন্দরী (২০১৯) চলচ্চিত্রের "তুই কি আমার হবি রে" গানের জন্য তিনবার সেরা গায়িকা বিভাগে মেরিল-প্রথম আলো পুরস্কার অর্জন করেছেন।
শৈশব
সংগীতশিল্পী দিলশাদ নাহার কনা ১৫ এপ্রিল ঢাকায় জন্মগ্রহণ করেন। তার শৈশবকাল কাটে তার মা-বাবা এক ভাই এবং এক বোনের সাথে।কনার ভালো নাম দিলশাদ নাহার কণা হলেও পারিবারিক পরিমণ্ডলে তিনি আরও দুটি নামে পরিচিত। বাবা-মায়ের কাছে কনা নামটি কনুতে রূপান্তরিত হলেও বাচ্চাদের কাছে তার নামটি আরও মজার—‘কনামনা’। মিরপুরের টাইনি টটস স্কুলে ভর্তি হওয়ার মধ্য দিয়েই কনার স্কুলজীবনের হাতেখড়ি। তিনি ঢাকার মগবাজার বালিকা উচ্চ বিদ্যালয় এবং লালমাটিয়া কলেজের ছাত্রী ছিলেন।
সঙ্গীত জীবন
মাত্র চার বছর বয়সেই গানের সঙ্গে পরিচিতি ঘটে তার। ‘আমরা সবাই রাজা আমাদের এই রাজার রাজত্বে’ গানটি শেখার মধ্য দিয়েই কনার গানের ভুবনে পা রাখা। আনুষ্ঠানিকভাবে তার কণ্ঠে গাওয়া প্রথম গানটি ছিল ‘গ্রামছাড়া ওই রাঙা মাটির পথ’। জীবনের প্রথম কোনো গানের প্রতিযোগিতায় অংশগ্রহণ করে এ শিল্পী দ্বিতীয় স্থান অর্জন করেন, আর তাও মাত্র পাঁচ বছর বয়সে। কনা তার সঙ্গীত জীবন শুরু করেন ২০০০ সালে। কনার প্রথম এলবাম 'জ্যামিতিক ভালবাসা', যা বের হয় ২০০৬ সালে। তার দ্বিতীয় একক এলবাম ফুয়াদ ফিচারিং কনা বের হয় ২০০৮ সালে “কনা” নামে। তার তৃতীয় একক এলবাম “সিম্পলি কনা” বের হয় ১৮ আগস্ট ২০১১ তে।
বিজ্ঞাপনের জিঙ্গেলে কণা
ইমন সাহার হাত ধরে একটি বিজ্ঞাপনের জিঙ্গেলে কণ্ঠ দেওয়ার সুযোগ পান কণা। পরবর্তী সময়ে প্রায় ৫০০ জিঙ্গেলে কণ্ঠ দিয়েছেন তিনি। 'আভি তো লামহে' শিরোনামে একটি হিন্দি বিজ্ঞাপনেও কণ্ঠ দিয়েছেন কণা। বাংলা ও হিন্দি ছাড়াও সিংহলি এবং আরবি ভাষায়ও জিংগেল করেছেন কনা।
জ্যামিতিক ভালোবাসা
জ্যামিতিক ভালোবাসা অ্যালবামটি ২০০৬ সালে অডিও আকারে বের হয়।
গানের তালিকা
কনা
কনা অ্যালবামটি ২০০৮ সালে অডিও আকারে বের হয়। এই অ্যালবামের সঙ্গীত আয়োজন করেছেন ফুয়াদ আল মুক্তাদির।
গানের তালিকা
ক্রিশ্চিয়ান ইউফ্ল্যাকার
ক্রিশ্চিয়ান ইউফ্ল্যাকার (জন্ম: ৪ আগস্ট ১৯৮৫) একজন ব্রাজিলীয় মিশ্র মার্শাল আর্টিস্ট এবং ব্রাজিলিয়ান জিউ-জিতসু অনুশীলনকারী। তিনি কার্লোস গ্রেসি জুনিয়রের অধীনে একটি ব্ল্যাক বেল্ট ধারণ করেছেন। তিনি বর্তমানে ইলিনয়ের শিকাগোর ইউফ্ল্যাকার একাডেমির প্রধান প্রশিক্ষক।
দিলশাদ নাহার কনা
সিমপ্লি কনা
সিমপ্লি কনা অ্যালবামটি ২০১১ সালে অডিও আকারে বের হয়। এই অ্যালবামের সঙ্গীত আয়োজন করেছেন বাপ্পা মজুমদার।
গানের তালিকা
স্নেহাশিষ গাঙ্গুলী
স্নেহাশীষ চণ্ডীদাস গাঙ্গুলী (জন্ম ১১ জুন ১৯৬৫) একজন প্রাক্তন ভারতীয় প্রথম-শ্রেণীর ক্রিকেটার এবং ক্রিকেট অ্যাসোসিয়েশন অফ বেঙ্গল -এর সভাপতি। যদিও তিনি তার ছোট ভাই সৌরভ গাঙ্গুলীর মতো আন্তর্জাতিক ক্রিকেট খেলেননি, তবে স্নেহাশিশের বাংলার সাথে একটি কেরিয়ার ছিল যা দশ বছর বিস্তৃত ছিল। ক্রিকেট থেকে অবসর নেওয়ার পর, তিনি তার পরিবারের মুদ্রণ ব্যবসায় মনোযোগ দেন। গত ১৫ বছরে, গাঙ্গুলি এন কে গোসাইন প্রিন্টার্স নিয়েছে এবং এটিকে এই অঞ্চলের অন্যতম বিখ্যাত মুদ্রণ সংস্থায় পরিণত করেছে। তিনি লাক্সের পরিচালনা পর্ষদের সদস্যও। ১৯৯৫ সালে, গাঙ্গুলী মোহিনিয়াতাম নৃত্যশিল্পী মা গাঙ্গুলীকে বিয়ে করেন। এই দম্পতির ১৯৯৮ সালে স্নেহা নামে একটি কন্যা সন্তান হয়েছিল।    তিনি ২০২২ সালের অক্টোবরে ক্রিকেট অ্যাসোসিয়েশন অফ বেঙ্গল এর সভাপতি হন।
পারাদিসো (দান্তে)
thumb|দান্তে এবং বেয়াত্রিচে উচ্চতম স্বর্গের ওপর, এম্প্যরেয়ান (অংশ XXXI) পারাদিসো (বাংলা: স্বর্গ) দান্তে আলিগিয়েরির লেখা মহাকাব্য কবিতা ডিভাইন কমেডির তৃতীয় এবং শেষ অংশ বা কান্তিকে। এটি ৩৩টি কান্তি দ্বারা গঠিত হয়েছে।
হরিলাল গান্ধী
হরিলাল মোহনদাশ গান্ধী (দেবনাগরী: हरीलाल गांधी), ১৮৮৮ – ১৮ জুন ১৯৪৮) ছিলেন মহাত্না গান্ধীর বড় ছেলে।
প্রাথমিক জীবন
হরিলালের খুব ইচ্ছে ছিল যুক্তরাজ্যে গিয়ে উচ্চশিক্ষা লাভ করে একজন ব্যারিস্টার হওয়া ঠিক যেমনটা তার বাবা করেছিলেন। কিন্তু তার পরিবার তাকে বাঁধা দিয়েছিল। কারণ তারা মনে করেছিল তৎকালীন ব্রিটিশ বিরোধী আন্দোলনের সময় ব্যাপারটি খুব ভালো দেখাবে না।
হরিলাল, গুলাব গান্ধীর সাথে বিবাহ বন্ধনে আবদ্ধ হয়েছিলেন। তাদের দুই মেয়ে ও তিন ছেলে ছিল। দুই মেয়ের নাম ছিল রাণি ও মানু। তিন ছেলের নাম কান্তি, রশিক ও শান্তি। রশিক ও শান্তি খুব কম বয়সেই মারা যায়। হরিলালের চারজন নাতি-নাত্নি ছিল (অনুশ্রা, প্রবোধ, নিলাম এবং নভমলিকা)। রাণির ছিল দুই সন্তান। কান্তি ও মানুর প্রত্যেকের একটি করে সন্তান ছিল।
রাণির (হরিলালের বড় মেয়ে) পুত্র নিলাম পরিখ তার দাদার (হরিলাল গান্ধী) একটি জীবনী লিখেছিলেন। যেটার শিরোনাম ছিল গান্ধীজীর হারিয়ে যাওয়া রত্ন: হরিলাল গান্ধী।
হরিলাল তার বাবার শ্রাদ্ধে এতোটাই পরিত্যাক্ত অবস্থায় উপস্থিত হয়েছিলেন যে খুব কম মানুষই তাকে চিনতে পেরেছিল। ১৯৪৮ সালের ৮ জুন, যকৃৎের অসুখে মুম্বাই এর একটি হাসপাতালে হরিলাল শেষ নিঃশাস ত্যাগ করেন।
ইসলাম গ্রহণ
খুব অল্প সময়ের জন্য হরিলাল গান্ধী ইসলাম গ্রহণ করেছিলেন এবং নিজের নাম রেখেছিলেন আব্দুল্লা গান্ধী।
আর্য সমাজের মাধ্যমে পুরনায় হিন্দু ধর্ম গ্রহণ
অবশেষে, তার মায়ের অনুরোধে, আর্য সমাজের মাধ্যমে হরিলাল গান্ধী পুনরায় হিন্দুধর্ম গ্রহণ করেন।
গান্ধীর চিঠি
১৯৩৫ সালের জুনে, মহাত্না গান্ধী হরিলালকে চিঠি লিখেন ধর্ষন ও এলকোহলের অভিযোগে অভিযুক্ত করে। এই চিঠিতে, মহাত্না গান্ধী বলেছেন, হরিলালের সমস্যাগুলো তার কাছে ব্রিটিশ বিরোধী আন্দোলনের চাইতেও কঠিন।
বিয়াস
বিয়াস জলসহনীয় মাঝারি আকারের বৃক্ষ। এর ইংরেজি নাম ইন্ডিয়ান উইলো। বৈজ্ঞানিক নাম salix tetrasperma (স্যালিক্স টেট্ট্রাসপার্মা)। বিয়াস গাছ বাংলাদেশ, ভারত, পাকিস্তান, নেপালসহ দক্ষিণ এশিয়ার বিভিন্ন দেশে দেখতে পাওয়া যায়।
বৈশিষ্ট্য
বিয়াস গাছ পানিতে অনেক দিন বেঁচে থাকতে পারে। স্বভাবে এ গাছ তাই অনেকটা হিজল, করচের মতো। বাংলাদেশের হাওর অঞ্চলে এ গাছ বেশি দেখা যায়। শরৎকালে এ গাছের পাতা ঝরে যায়। পাতা ঝরা শেষে আবার নতুন পাতা গজায়। হেমন্ত ঋতুতে ফুলের কুঁড়ি আসতে শুরু করে এবং এ ঋতুর মাঝামাঝি ফুল ফোটে।
ব্যবহার
বিয়াস গাছের কাঠের মান ভাল এবং ওজনে বেশ হালকা। এ কাঠ ক্রিকেট খেলার ব্যাট তৈরির উপযোগী। ঘরের আসবাবপত্র ও কৃষিযন্ত্র তৈরিতে ব্যবহৃত হয়। এই গাছের ফল থেকে তুলা সংগ্রহ করা যায়। বিয়াস গাছের রয়েছে নানা ভেষজগুণ। এ গাছের শিকড়, বাকল ও পাতা বিভিন্ন অসুখ নিরাময়ে ব্যবহৃত হয়। জ্বালানির প্রয়োজনে এ গাছের কাঠ ব্যবহৃত হয়। বর্তমানে ব্যপকহারে এ গাছের সংখ্যা আশংকাজনকভাবে কমে যাচ্ছে।
ইকবাল (দ্ব্যর্থতা নিরসন)
ইকবাল একটি ফারসি শব্দ, যার অর্থ "ভাগ্য"। এটি মধ্যপ্রাচ্য, মধ্য এশিয়া, ও দক্ষিণ এশিয়ায় একটি প্রচলিত নাম।
ইকবাল দ্বারা বোঝানো যেতে পারেঃ
চাক নরিস
চাক নরিস মার্কিন মার্শাল আর্টিস্ট ও অভিনয়শিল্পী। ২০০৬ সালে টাইম ম্যাগাজিন একটা সাক্ষাৎকার ছেপেছিল চাক নরিসের। সেখানে তাকে পরিচয় করিয়ে দেওয়া হয়েছিল ‘অনলাইন কাল্ট হিরো’ হিসেবে। তিনি গড়ে তুলেছেন চান কাক দো নামের মার্শালআর্ট। ২০০৫ সাল থেকে ইন্টারনেটে কিংবদন্তি হয়ে ওঠেন ওয়ে অব দ্য ড্রাগন ছবির এই অভিনয়শিল্পী।
প্রাথমিক জীবন
চাক নরিসের জন্ম ১৯৪০ সালের ১০ মার্চে। ইউনাইটেড স্টেটস এয়ারফোর্স থেকে অবসর নেওয়ার পর মার্শাল আর্টের দুনিয়ায় পা রাখেন নরিস।
চেন্নাই দক্ষিণ লোকসভা কেন্দ্র
চেন্নাই দক্ষিণ লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৯ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি চেন্নাই জেলায় অবস্থিত। লোকসভা কেন্দ্রের অন্তর্গত এলাকার সরকারি ভাষা হল তামিল।
বিধানসভা কেন্দ্র গুলি
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী কেন্দ্রটি চেন্নাই জেলায় অবস্থিত। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী কেন্দ্রটি চেন্নাই জেলায় অবস্থিত। এই কেন্দ্রটি তফসিলী জাতিিদের জন্য সংরক্ষিত নয়।
২০০৯ খ্রিস্টাব্দের পুর্বে এই লোকসভা কেন্দ্রের বিধানসভা কেন্দ্রগুলি ছিলো,
শিরিন সুলতানা (রাজনীতিবিদ)
শিরিন সুলতানা বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
জন্ম ও প্রাথমিক জীবন
শিরিন সুলতানা ঢাকার বাসাবোতে জন্মগ্রহণ করেন।
রাজনৈতিক জীবন
তিনি ষষ্ঠ জাতীয় সংসদের মহিলা আসন ১৮ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
২০০৮ সালে নবম জাতীয় সংসদ নির্বাচনে পুনর্বিন্যাসিত ঢাকা-৯ আসন থেকে বিএনপির প্রার্থী হিসেবে বাংলাদেশ আওয়ামী লীগের প্রার্থী সাবের হোসেন চৌধুরীর কাছে পরাজিত হন তিনি।
তঞ্চঙ্গ্যা
তঞ্চঙ্গ্যা পার্বত্য চট্টগ্রামে বসবাসকারী একটি উপজাতি জনগোষ্ঠী। উপজাতি জনগোষ্ঠীর জনসংখ্যার দিক থেকে এদের স্থান ৫ম। ১৯৯১ সালের আদমশুমারি অনুসারে এদের জনসংখ্যা ২১,০৫৭ জন এবং পরিবার সংখ্যা ৪,০৪৩টি।
আবাস
পার্বত্য চট্টগ্রামের কতিপয় পাহাড়ি জাতির মতো তঞ্চঙ্গ্যাদের আবাসভূমিও গড়ে ওঠে নদী সংলগ্ন উপত্যকায়। পার্বত্য চট্টগ্রামের রাঙ্গামাটি জেলার কাউখালী উপজেলার রইস্যাবিলি, বিলাইছড়ি উপজেলার ফারুয়ার আশেপাশের এলাকায় ও কাপ্তাই উপজেলার চন্দ্রঘোনার আশেপাশের এলাকায়, বান্দরবান ও খাগড়াছড়ি জেলায়, কক্সবাজার জেলার উখিয়া উপজেলা ও টেকনাফ উপজেলা তঞ্চঙ্গ্যা জাতিগোষ্ঠীর বসবাস। এছাড়াও ভারতের ত্রিপুরা, মিজোরাম রাজ্যের দক্ষিণ পূর্বাঞ্চলেও তঞ্চঙ্গ্যাদের আবাসভূমি রয়েছে। মিয়ানমারের রাখাইন রাজ্য এবং চিন রাজ্য এবং ইয়াংগুন শহরেও তঞ্চঙ্গ্যা রয়েছে। সেখানে তারা ‘দোইনাক’ নামে পরিচিত।
পেশা
তঞ্চঙ্গ্যাদের পেশা মূলত কৃষি। বিভিন্ন পাহাড়ে, টিলায় বা উঁচু ভূমিতে প্রস্তুত করা বাগান-বাগিচা বৃক্ষ রোপণ করেও কেউ কেউ জীবিকা নির্বাহ করে। অতীতে তারাও ব্যাপকভাবে জুম চাষ করতো যা বর্তমানেও অব্যাহত, তবে তুলনামূলকভাবে অনেকটা কম। তঞ্চঙ্গ্যাদের মধ্যে স্বাক্ষরতার হার খুব বেশি নয়। বর্তমানে সরকারি ও বেসরকারি প্রতিষ্ঠানে কেউ কেউ চাকরি করে।
সংস্কৃতি
তঞ্চঙ্গ্যাদের ঐতিহ্যবাহী নিজস্ব পোশাক রয়েছে। তঞ্চঙ্গ্যা নারী তাদের নিজস্ব পোশাকে দেখতে খুবই আকর্ষণীয়। পাহাড়ি নারীদের মধ্যে সবচেয়ে বেশি পোশাক-পরিচ্ছদ ও অলংকার পরিধান করে তঞ্চঙ্গ্যা নারী। তাদের পোশাক-পরিচ্ছদে বৈচিত্র্যও বিশেষভাবে লক্ষণীয়। তঞ্চঙ্গ্যা রমণীর পরনে থাকে প্রথমত সাত রঙের পিনুইন বা পিনন। পিননের দুই প্রান্তে লম্বালম্বি স্ট্রাইপ, মাঝখানে দুই প্রান্তে রঙের লম্বালম্বি স্ট্রাইপ এবং সমগ্র পিননে বিভিন্ন রঙের সুতার স্ট্রাইপ থাকে। তঞ্চঙ্গ্যা রমণীরা অতীতে নানা ধরনের অলংকার পরত। তাদের ব্যবহৃত অলংকারের মধ্যে কানে বাজ্জু ও ঝংকা, কবজিতে বাঘোর, কুচিখারু, বাহুতে তাজজুর, গলায় চন্দ্রহার, হাচুলি, সিকছড়া প্রভৃতি উল্লেখযগ্য। এসব অলংকার সাধারণত রুপা দিয়ে তৈরি।
খাদ্যাভাস
প্যাট্রিশিয়া ক্লার্কসন
প্যাট্রিশিয়া ডেভিস ক্লার্কসন (Patricia Davies Clarkson; ২৯ ডিসেম্বর ১৯৫৯) হলেন একজন মার্কিন অভিনেত্রী। তিনি স্বাধীন চলচ্চিত্র থেকে শুরু করেন মূলধারার স্টুডিও চলচ্চিত্রসহ বিভিন্ন ধরনের চলচ্চিত্রে কেন্দ্রীয় ও পার্শ্ব চরিত্রে অভিনয় করেন। অভিনয়ের স্বীকৃতি হিসেবে তিনি দুটি প্রাইমটাইম এমি পুরস্কার অর্জন করেন এবং একটি একাডেমি পুরস্কার, দুটি গোল্ডেন গ্লোব পুরস্কার, চারটি স্ক্রিন অ্যাক্টরস গিল্ড পুরস্কার, ও একটি টনি পুরস্কারের মনোনয়ন লাভ করেন।
ক্লার্কসন ২০০৩ সালে নাট্যধর্মী দ্য স্টেশন এজেন্ট ছবিতে অভিনয় করে সমাদৃত হন এবং স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং পিসেস অব এপ্রিল ছবিতে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কার ও একাডেমি পুরস্কারের মনোনয়ন লাভ করেন। তিনি এইচবিওর ধারাবাহিক সিক্স ফিট আন্ডার-এ ২০০২ থেকে ২০০৬ সাল পর্যন্ত অতিথি চরিত্রে অভিনয় করেন এবং দুটি প্রাইমটাইম এমি পুরস্কার অর্জন করেন। ২০০০-এর দশকে তিনি গুড নাইট, অ্যান্ড গুড লাক (২০০৫), লার্স অ্যান্ড দ্য রিয়্যাল গার্ল (২০০৭) ও এলিজি (২০০৮) চলচ্চিত্রে অভিনয় করেন।
২০১০ সালে ক্লার্কসন থ্রিলারধর্মী শাটার আইল্যান্ড-এ এবং মূলধারার হাস্যরসাত্মক ইজি এ (২০১০) ও ফ্রেন্ডস উইথ বেনিফিটস-এ পার্শ্ব ভূমিকায় অভিনয় করেন। পরবর্তী বছরগুলোতে তিনি দ্য মেজ রানার (২০১৪) ও এর অনুবর্তী পর্বে খল চরিত্র আভা পেইজ ভূমিকায় অভিনয় করেন। ২০১৪ সালে তিনি ব্রডওয়ে মঞ্চে দ্য এলিফ্যান্ট ম্যান নাটকে অভিনয় করে শ্রেষ্ঠ চরিত্রাভিনেত্রী বিভাগে টনি পুরস্কারের মনোনয়ন লাভ করেন। ২০১৭ সালে তিনি স্যালি পটারের নাট্যধর্মী দ্য পার্টি চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে ব্রিটিশ ইন্ডিপেন্ডেন্ট ফিল্ম পুরস্কার লাভ করেন এবং নেটফ্লিক্সের হাউজ অব কার্ডস ধারাবাহিকে অতিথি চরিত্রে অভিনয় করেন। ২০১৮ সালে অ্যামি অ্যাডামসের সাথে এইচবিওর মিনিধারাবাহিক শার্প অবজেক্টস-এ অভিনয় করে শ্রেষ্ঠ টিভি পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেছেন।
সমালোচনামূলক সফলতা
ক্লার্কসন ২০০৩ সালে একাধিক স্বাধীন চলচ্চিত্রে অভিনয় করেন, তন্মধ্যে রয়েছে দ্য ব্যারোনেস অ্যান্ড দ্য পিগ, লার্স ফন ট্রায়ারের পরীক্ষণমূলক নাট্যধর্মী ডগভিল, দ্য স্টেশন এজেন্ট, পিসেস অব এপ্রিল এবং ডেভিড গর্ডন গ্রিন পরিচালিত অল দ্য রিয়াল গার্লস। দ্য ব্যারোনেস অ্যান্ড দ্য পিগ, দ্য স্টেশন এজেন্ট, পিসেস অব এপ্রিল, এবং অল দ্য রিয়াল গার্লস - এই চারটি চলচ্চিত্রের উদ্বোধনী প্রদর্শনী হয় সানড্যান্স চলচ্চিত্র উৎসবে। দ্য স্টেশন এজেন্ট ছবিতে তাকে একজন শিল্পী চরিত্রে দেখা যায়, যার মডেল প্রশিক্ষণ শখের দোকানে কর্মরত এক ব্যক্তির (পিটার ডিংকলেজ) সাথে বন্ধুত্ব হয়। এই ছবিতে তার কাজের জন্য তিনি সানড্যান্স হতে বিশেষ জুরি পুরস্কার লাভ করেন এবং সেরা অভিনেত্রী বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন। পিসেস অব এপ্রিল ছবিতে তিনি ক্যান্সারে আক্রান্ত মায়ের চরিত্রে অভিনয় করেন, যিনি তার থেকে দূরে সরে যাওয়া কন্যার (কেটি হোমস) সাথে থ্যাংকসগিভিং উপলক্ষ্যে সাক্ষাতের উদ্দেশ্যে রওনা দেন। এই ছবিতে অভিনয়ের জন্য তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কার ও একাডেমি পুরস্কারের মনোনয়ন লাভ করেন।
থাম্ব|200px|ডান|২০০৯ সালে [[ট্রাইবেকা চলচ্চিত্র উৎসবে হোয়াটেভার ওয়ার্কস-এর উদ্বোধনী প্রদর্শনে ক্লার্কসন।]] ২০০৩ সালে সমালোচনামূলক সফলতার পর ক্লার্কসন ক্রীড়াভিত্তিক প্রামাণ্যনাট্যচিত্র মিরাকল (২০০৪)-এ অভিনয় করেন। একজন হকি কোচ সম্পর্কিত এই চলচ্চিত্রে তিনি কার্ট রাসেলের বিপরীতে শ্রেষ্ঠাংশে অভিনয় করেন। পরের বছর সাংবাদিক এডওয়ার্ড আর. মুরো ও জোসেফ ম্যাকার্থির মধ্যকার বিবাদ নিয়ে জর্জ ক্লুনির ঐতিহাসিক নাট্যধর্মী গুড নাইট, অ্যান্ড গুড লাক (২০০৫) ছবিতে তাকে একজন সংবাদ প্রতিবেদকের (রবার্ট ডাউনি জুনিয়র) স্ত্রীর ভূমিকায় দেখা যায়। একই বছর তিনি স্বাধীন নাট্য চলচ্চিত্র দ্য ডাইং গাউল-এ একজন হলিউডের স্টুডিও নির্বাহীর স্ত্রী চরিত্রে অভিনয় করেন। ২০০৬ সালে অতিপ্রাকৃত ভীতিপ্রদ চলচ্চিত্র দ্য উডস-এ তিনি মেয়েদের বোর্ডিং স্কুলের প্রধান শিক্ষিকা চরিত্রে অভিনয় করেন। ছবিটির চিত্রায়ন হয়েছিল ২০০৩ সালে। এছাড়া ২০০৬ সালে তিনি অল দ্য কিংস মেন ছবিতে স্যাডি বার্ক চরিত্রে অভিনয় করেন।
২০০৭ সালে তিনি প্রণয়ধর্মী হাস্যরসাত্মক নো রিজারভেশন্স-এ পার্শ্ব চরিত্রে এবং হাস্যরসাত্মক-নাট্যধর্মী লার্স অ্যান্ড দ্য রিয়াল গার্ল-এ সেক্স-ডলের প্রতি আকৃষ্ট একজন রোগীর চিকিৎসা প্রদানকারী মনোরোগ বিশেষজ্ঞ চরিত্রে অভিনয় করেন। পরের বছরগুলোতে তিনি বেন কিংসলির বিপরীতে নাট্যধর্মী এলিজি (২০০৮) এবং উডি অ্যালেনের দুটি চলচ্চিত্র - ভিকি ক্রিস্টিনা বার্সেলোনা (২০০৮) ও হোয়াটেভার ওয়ার্কস (২০০৯)-এ পার্শ্ব ভূমিকায় অভিনয় করেন। ২০০৮ সালে প্রযোজক জেরাল্ড পিয়ারি ক্লার্কসনকে প্রামাণ্যচিত্র ফর দ্য লাভ অব মুভিজ: দ্য স্টোরি অব আমেরিকান ফিল্ম ক্রিটিসিজম-এ কণ্ঠ দেওয়ার জন্য অনুরোধ করেন। পিয়ারি বলেন, "তিনি এর বর্ণনা করতে রাজি হয়েছিলেন... এবং তিনি খুবই সুন্দর, খুবই সহযোগিতামূলক, ও খুবই প্রস্তুত এবং খুবই বুদ্ধিদীপ্ত ছিলেন। এবং তার এই চলচ্চিত্রে কাজ করার একটি বড় কারণ ছিল তিনি নিয়মিত সমালোচনা পড়েন, এবং চলচ্চিত্র সমালোচনার প্রতি তার শ্রদ্ধাবোধ রয়েছে।" ২০০৯ সালের ১৭ই জানুয়ারি তিনি মাহালিয়া জ্যাকসন থিয়েটার ফর দ্য পারফরমিং আর্টস পুনঃউন্মোচনের লক্ষ্যে নিউ অরলিন্সে যান। তিনি রবার্ট লাইয়ালের পরিচালনায় নিউ অরলিন্স অপেরার কনসার্টে প্লাসিডো ডোমিঙ্গা প্রধানের দায়িত্ব পালন করেন। ২০০৯ সালের ৯ই মে তাকে স্যাটারডে নাইট লাইভ-এর ডিজিটাল স্বল্পদৈর্ঘ্য "মাদারলাভার"-এ অতিথি ভূমিকায় দেখা যায়। এতে তার সাথে আরও ছিলেন অ্যান্ডি স্যামবার্গ, জাস্টিন টিম্বারলেক, ও সুজান সার‍্যান্ডন। তিনি তার করা এই চরিত্রে পুনরায় ২০১১ সালের ২১শে মে অপর একটি ডিজিটার স্বল্পদৈর্ঘ্য ''থ্রি-ওয়ে (দ্য গোল্ডেন রুল)"-এ কাজ করেন।
মূলধারায় সাফল্য
থাম্ব|200px|বাম|২০১৭ সালে [[বার্লিন আন্তর্জাতিক চলচ্চিত্র উৎসব|বার্লিনালেতে স্যালি পটারে সাথে ক্লার্কসন।]] ২০১৪ সালে ক্লার্কসন ব্রডওয়েতে ফিরে আসেন এবং ব্র্যাডলি কুপারের সাথে দি এলিফ্যান্ট ম্যান নাটকে মেজ কেন্ডাল চরিত্রে অভিনয় করেন। এই কাজটির জন্য তিনি মঞ্চনাটকে শ্রেষ্ঠ চরিত্রাভিনেত্রী বিভাগে টনি পুরস্কার অর্জন করেন। একই বছর তিনি বেন কিংসলির সাথে হাস্যরসাত্মক নাট্যধর্মী চলচ্চিত্র লার্নিং টু ড্রাইভ-এ ওয়েন্ডি চরিত্রে অভিনয় করেন। দ্য গার্ডিয়ান-এর জন প্যাটারসন তার অভিনয়ের প্রশংসা করে লিখেন, "ক্লার্কসন ওয়েন্ডির বেপরোয়া-ভাব ও অনিচ্ছুকতাকে ধারণ করেছেন এবং তিনি সর্বদায় অত্যদ্ভূত অভিনয়শিল্পী ছিলেন।" একই বছর তিনি দ্য মেজ রানার চলচ্চিত্র খলচরিত্র অ্যাভা পেইজের ভূমিকায় অভিনয় করেন। পরবর্তী কালে তিনি এর অনুবর্তী পর্ব মেজ রানার: দ্য স্কোর্চ ট্রায়ালস (২০১৫) ও মেজ রানার: দ্য ডেথ কিউর (২০১৮) চলচ্চিত্রেও অভিনয় করেছেন।
ক্লার্কসন ২০১৭ সালে স্যালি পটার পরিচালিত নাট্যধর্মী দ্য পার্টি চলচ্চিত্রের অভিনয়শিল্পী তালিকায় ছিলেন এবং তার কাজের জন্য শ্রেষ্ঠ পার্শ্ব অভিনেত্রী বিভাগে ব্রিটিশ ইন্ডিপেন্ডেন্ট ফিল্ম পুরস্কার অর্জন করেন। একই বছর তিনি এমিলি মর্টিমার ও বিল নাইয়ির সাথে দ্য বুকশপ চলচ্চিত্রে অভিনয় করেন। তিনি নেটফ্লিক্সের রাজনৈতিক নাট্যধর্মী ধারাবাহিক হাউজ অব কার্ডস-এ মার্কিন যুক্তরাষ্ট্রের বাণিজ্য অধিদপ্তরের কর্মকর্তা জেন ডেভিস চরিত্রে অভিনয় করেন।
২০১৮ সালে তিনি বিজ্ঞান কল্পকাহিনিমূলক জোনাথন ছবিতে অভিনয় করেন। এতে দুই ভাইয়ের একটি শরীর নিয়ে বেঁচে থাকা চিত্রিত হয়। তার অভিনীত মনস্তাত্ত্বিক ভীতিপ্রদ ডেলিরিয়াম ছবিটি সরাসরি ডিভিডি-তে মুক্তি দেওয়া হয়। তিনি মনস্তাত্ত্বিক নাট্যধর্মী মিনি ধারাবাহিক শার্প অবজেক্টস (২০১৮)-এ মিজুরি শহরের একটি খুনের তদন্তকারী একজন মদ্যপ প্রতিবেদকের (অ্যামি অ্যাডামস) ধনাঢ্য মাতা চরিত্রে অভিনয় করেন। এই ধারাবাহিকে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেছেন।
ফ্রান্সিস কিরওয়ান
ফ্রান্সিস কিরওয়ান (জন্ম:২১ আগস্ট ১৯৫৯) একজন ব্রিটিশ গণিতবিদ। বর্তমানে তিনি অক্সফোর্ড বিশ্ববিদ্যালয়ের জ্যামিতির স্যাভিলিয়ান অধ্যাপক। তাঁর অবদানের ক্ষেত্র হলো বীজগণিত এবং সিমপ্লেটিক জ্যামিতি।
শিক্ষা
কিরওয়ান অক্সফোর্ড হাই স্কুলে পড়াশোনা করেন এবং কেমব্রিজ বিশ্ববিদ্যালয়ের ক্লের কলেজে স্নাতক হিসেবে গণিতে অধ্যয়ন করেন। তিনি ১৯৮৪ সালে অক্সফোর্ড বিশ্ববিদ্যালয় থেকে ডক্টরেট অফ ফিলোসফি ডিগ্রি নেন। যার শিরোনাম দ্য কোহোমোলজি অফ কোটিয়েন্টস ইন সিমপ্লেক্টিক অ্যান্ড অ্যালজেব্রিক জ্যামিতি। যার তত্ত্বাবধানে ছিলেন মাইকেল ফ্রান্সিস আটিয়া।
জাতিসংঘ শান্তিরক্ষীদের সংখ্যা অনুযায়ী দেশের তালিকা
২০২১ সালের ৩০ সেপ্টেম্বরের হিসাবে, জাতিসংঘের প্রতিবেদনের ভিত্তিতে জাতিসংঘের অভিযানে অবদানকারী দেশগুলোর প্রেরণকৃত শান্তিরক্ষীর তালিকা।
টীকা
<references group="lower-alpha"/>
তোমাকে চাই (চলচ্চিত্র)
তোমাকে চাই  একটি ২০১৭ সালে রাজীব কুমার বিশ্বাস দ্বারা পরিচালিত ভারতীয় রোম্যান্স ধর্মী চলচ্চিত্র এবং শ্রী ভেঙ্কটেশ ফিল্মস -এর শ্রীকান্ত মহা এবং মহেন্দ্র সোনি নির্মিত ও সুরিন্দার ফিল্মস এর ব্যানারের অধীনস্থ। মুখ্য ভূমিকাতে চলচ্চিত্রটি বনি সেনগুপ্ত এবং কৌশানী মুখোপাধ্যায় অভিনয় করেছেন। ১ ফেব্রুয়ারি ২০১৭ তারিখে মুক্তিপ্রাপ্ত এই ছবিটি পুরস্কার প্রাপ্ত কন্নড় চলচ্চিত্র সাঞ্জু ওয়েডস গীতা' -এর পুনঃ নির্মান।
গল্প
চলচ্চিত্রটির গল্প একটি অল্প বয়সী যুগলকেন্দ্রিক, জয় (বনি সেনগুপ্ত) এবং দিয়া (কৌশানী মুখোপাধ্যায়) মহাবিদ্যালয়ে একে অপরের প্রেমে পড়ে। জয় এবং দিয়া উভয়ই একে অপরকে প্রচণ্ড ভালোবাসে কিন্তু দিয়ার একটি আত্মীয় ছেলে দিয়াকে ছোটো বেলা থেকেই বিরক্ত করে এবং জয়কে তার ব্যাপারে বলে বলে যে তাকে বিয়ে করতে। জয় এবং দিয়ার বিয়েতে ঐ ছেলেটা এসে দিয়াকে বিরক্ত করা শুরু করলে জয় তাকে খুন করে জেলে যায়। দিয়া অন্তঃসত্ত্বা হয়ে পড়ে এবং সময়ের বিবর্তনে তার স্মৃতি ভুলে যায় এবং তার বাড়ি থেকে পালিয়ে যায়। যে জেলে জয়কে রাখা হয়েছিলো সেই জেলেও দিয়া পৌঁছে যায়। দিয়া ঐ জেলে মারা যায় এবং জয় জেল থেকে পালানোর সময় আগেই মারা যায়।
শুভ্রদীপ গাঙ্গুলী
শুভ্রদীপ গাঙ্গুলি (জন্ম ২৫ অক্টোবর ১৯৮০) একজন ভারতীয় প্রাক্তন ক্রিকেটার। তিনি ২০০২/০৩ সালে বাংলার হয়ে দুটি প্রথম-শ্রেণীর ম্যাচ খেলেছেন।
নয়নরাজ পাণ্ডে
নয়ন রাজ পান্ডে ( नयनराज पाण्डे) নেপালি লেখক । তিনি গল্প ও উপন্যাসের পাশাপাশি নেপালি চলচ্চিত্রের চিত্রনাট্য লেখেন। রূপক শৈলীতে উপস্থাপিত উপন্যাসগুলিতে তিনি সমসাময়িক নেপালি সমাজের প্রতিনিধিত্বের জন্য পরিচিত।
উলার, লু, গামকিরি এবং সল্লিপির হল পান্ডের সেরা উপন্যাস, এবং নিদায়েন জগদম্বা, খোর বিতরা কো জোকার এবং চকোলেট  হল ছোটগল্পের সংগ্রহ যা পাঠক দ্বারা প্রশংসিত হয়েছে। তিনি সম্প্রতি ইয়ার বই প্রকাশ করেছিলেন, যা পদ্মশ্রী সাহিত্য পুরস্কার জিতেছে।
আতা ইবনে আবি রাবা
আতা ইবনে আবি রাবা (আরবি: عطاء بن أبي رباح) ছিলেন একজন বিশিষ্ট মুসলিম আইনবিদ এবং হাদিস বর্ণনাকারী, তিনি সপ্তম এবং অষ্টম শতাব্দীতে মক্কার মুফতি হিসেবে দায়িত্ব পালন করেছিলেন।
ব্যক্তিগত জীবন
আতা ইবনে আবি রাবার ইয়াকুব নামে একটি সন্তান ছিল।
তাকওয়া
জীবনীকারদের মতে আতা একজন ধার্মিক ও সৎ মানুষ ছিলেন। তিনি শুধুমাত্র সাধারণ পোশাক পরতেন, তিনি সত্তর বারের বেশি হজ্জ করেছেন এবং বার্ধক্যে উপনীত সত্ত্বেও নড়াচড়া না করে সালাতে আল-বাকারার ২০০টি আয়াত পাঠ করতে সক্ষম হয়েছেন বলে জানা যায়।
হাদিস
ইয়াহিয়া ইবনে সাইদ আল-কাত্তানির মতো প্রারম্ভিক হাদিস বিশারদগণ আতার মুরসাল আকারে বর্ণনা করা হাদীসের সমালোচনা করেছিলেন, সন্দেহ করেছিলেন যে তিনি হয়তো তাদলিস এ জড়িত ছিলেন এবং উল্লেখ করেছেন যে তার বুদ্ধিবৃত্তিক ক্ষমতা তার জীবনের শেষ দিকে হ্রাস পেয়েছে। যাইহোক, তিনি সাধারণত একজন নির্ভরযোগ্য বর্ণনাকারী হিসাবে বিবেচিত হন এবং পরবর্তীতে আহমদ ইবনে হাম্বলের মতো হাদীস সমালোচক তাকে তাদলিস থেকে অব্যাহতি দেন। তার ছেলে ইয়াকুব এবং ইবনে জুরাইজ সহ আতার অনেক ছাত্র তার কাছ থেকে লিখিত আকারে হাদীস বর্ণনা করেছেন।
তথ্যসূত্র
<References/>
৪০ একর এন্ড অ্যা মিউল ফিল্মওয়ার্কস
৪০ একর এন্ড অ্যা মিউল ফিল্মওয়ার্কস হচ্ছে আমেরিকান চলচ্চিত্রকার স্পাইক লি এর একটি প্রোডাকশন কোম্পানি।
পুনর্গঠনের বিখ্যাত পর্বের পর কোম্পানিটির নাম করন করা হয়। ১৮৬৫ সালে, উইলিয়াম টেকুমসেহ শের্মান বিশেষ ক্ষেত্র আদেশ ১৫ জারি করেন, যা জর্জিয়া উপকূল উপর কিছু বিমুক্ত কালো পরিবারকে ৪০ একর বিতরণের আদেশ, এবং আরো কিছু উদ্বৃত্ত সেনা খচ্চর বিতরণ করার আদেশ ছিল। রাষ্ট্রপতি আব্রাহাম লিংকনের হত্যার পর, রাষ্ট্রপতি অ্যান্ড্রু জনসন পুর্বের আদেশটি প্রত্যাহার করেন এবং জমি বিমুক্ত ক্রীতদাসদের ফিরিয়ে নিয়ে যান এবং পূর্ববর্তী মালিকদের এটা ফিরিয়ে দেন।
আয়াত (গান)
আয়াত ভারতীয় চলচ্চিত্র বাজিরাও মাস্তানির সঙ্গীত অ্যালবামের একটি গান। গানটিতে "আয়াত" শব্দটি ব্যবহারের মাধ্যমে মাস্তানির প্রতি বাজিরাওয়ের প্রেম, ভালোবাসার কথা বর্ণিত হয়েছে। এই গানে মূলকণ্ঠ দিয়েছেন অরিজিৎ সিং। নেপথ্যে সমবেত কন্ঠ কাওয়ালি গেয়েছেন মুজতবা আজিজ নাজা, শাদাব ফরিদী, আলতামাশ ফরিদী ও ফারহান সাবরি। গানটিতে সুরারোপ করেছেন চলচ্চিত্র নির্মাতা এবং সুরকার সঞ্জয় লীলা বনশালি। গানটির গীতিকার হলেন এ এম তুরাজ এবং কাওয়ালী অংশ লিখেছেন নাসির ফারাজ। চলচ্চিত্রে গানের চিত্রায়নে অভিনেত্রী দীপিকা পাড়ুকোন (মাস্তানি) এবং অভিনেতা রণবীর সিং (বাজিরাও) অভিনয় করেছেন।
সমালোচনা
সুয়ানশু খুরানা দি ইন্ডিয়ান এক্সপ্রেস এ লিখেছেন, “অরিজিৎ সিং এর গাওয়া আয়াত, একটি শক্তিশালী গজল এবং এতে সুসমন্বয় সাধিত হয়েছে খুব কম। গানটি অরিজিতের কণ্ঠে খুব মানিয়েছে। এই গানে কাওয়ালীর একটি ছোট অংশ রয়েছে যা খুব ভালোভাবে কাজ করেছে।"
তালোড়া রেলওয়ে স্টেশন
তালোড়া রেলওয়ে স্টেশন  বাংলাদেশের রাজশাহী বিভাগের বগুড়া জেলার একটি রেলওয়ে স্টেশন।
অবস্থান
তালোড়া রেলওয়ে স্টেশন সান্তাহার-কাউনিয়া লাইনের সান্তাহার-বগুড়া অংশে অবস্থিত।
ইতিহাস
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে  ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । এ সময় তালোড়া রেলওয়ে স্টেশন তৈরি করা হয়।  বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়।
পরিষেবা
তালোড়া রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
জহিরউদ্দিন উচ্চ বিদ্যালয়
জহিরউদ্দিন উচ্চ বিদ্যালয় (Jahiruddin High School) হচ্ছে বাংলাদেশের ময়মনসিংহ সদর উপজেলার সুতিয়াখালীতে অবস্থিত একটি মাধ্যমিক বিদ্যালয়। বিদ্যালয়টি প্রায় ৩ একর জমির উপর অবস্থিত। ১৯৪৭ সালে বিদ্যালয়টি প্রতিষ্ঠা করা হয়।
ইতিহাস
জহিরউদ্দিন উচ্চ বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের উদ্যাগে ১৯৪৭ সালে প্রতিষ্ঠা করা হয়।
ক্যাম্পাস
ছাত্রছাত্রীদের কোলাহলে প্রায় ৩ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ৪টি ভবন।
ব্রাদার আন্দ্রে উচ্চ বিদ্যালয়
ব্রাদার আন্দ্রে উচ্চ বিদ্যালয় বাংলাদেশের নোয়াখালী জেলার নোয়াখালী সদর উপজেলার একটি উচ্চ বিদ্যালয়। বিদ্যালয়টি প্রতিষ্ঠিত হয়েছিলো ১৯৩৯ সালে। প্রতিষ্ঠানটির নামকরণ করা হয়েছে ব্রাদার সেন্ট আন্দ্রে বেসেটের উপর; যিনি ব্রাদার আন্দ্রে নামেও সমধিক পরিচিত।
ইতিহাস
১৯৩৯ সালে নোয়াখালীতে বিদ্যালয়টি প্রতিষ্ঠার পর প্রথমদিকে হলিক্রস মিশনারিদের মাধ্যমে শিক্ষা কাঠামো প্রবর্তিত হতো। স্বাধীনতার পর বিদ্যালয়ের শিক্ষার মাধ্যম পরিবর্তিত হয়ে বর্তমান রূপ ধারণ করে। অন্যান্য সব মিশনারি শিক্ষা প্রতিষ্ঠানের মতই এই প্রতিষ্ঠানকেও যুক্তরাষ্ট্র থেকে পর্যবেক্ষণ করা হয়। মূলত এই শিক্ষা প্রতিষ্ঠানটি ঢাকা রোমান ক্যাথলিক মহাধর্মপ্রদেশ কর্তৃক পরিচালিত হয়।
শ্রেণি, বিভাগ ও শাখা সমূহ
বর্তমানে এ বিদ্যালয়ে ১ম থেকে ১০ম শ্রেণি পর্যন্ত পড়ানো হয়।
শিক্ষা কার্যক্রম
বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।
ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ
ল্যাবরেটরি
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
বিভিন্ন সাংস্কৃতিক কর্মকাণ্ড
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
লারকানা জেলা
জেলার অন্যান্য গুরুত্বপূর্ণ শহরের মধ্যে রয়েছে রতদেরো, দকরি, বকরানী ও নাওদেরো অন্তর্ভুক্ত রয়েছে। ২০০৫ সালে পারভেজ মোশাররফের অধীনে পাকিস্তান সরকার কর্তৃক বিভিন্ন জেলা বিভক্ত করে গঠন করেন, এর মধ্যে রয়েছে কাম্বার খান এবং শাহাদাদকোটের দুটি শহর নিয়ে কাম্বার ও শাহাদাদকোট নামে নতুন করে জেলা গঠন করা হয়েছিল।
প্রশাসন
লারকানা জেলাটি প্রশাসনিকভাবে নিম্নোক্ত তহসিলগুলি নিয়ে গঠিত হয়েছে:
টমি ডোচার্টি
থমাস হেন্ডেরসন ডোচার্টি (জন্ম ২৪ আগস্ট, ১৯২৮, গোর্বালস, গ্লাসগো ), সাধারণত টমি ডোচার্টি অথবা "দ্য ডক" নামেই বেশি পরিচিত, হচ্ছেন একজন স্কটিশ সাবেক ফুটবল খেলোয়াড় ও ম্যানেজার।
খেলোয়াড়ী জীবন
শেটলেস্টন জুনিয়র্সের হয়ে টমি ডোচার্টির ফুটবল জীবন শুরু হয়। ১৯৪৬ সালে তাকে হাইল্যান্ড ইনফ্যান্ট্রিতে জাতীয় সেবার জন্য ডাকা হয়। জাতীয় সেবা শেষ করার সময় তিনি ফুটবলে ব্রিটিশ সেনাবাহিনীর প্রতিনিধিত্ব করতেন। সেনাজীবন শেষ করে ডোচার্টি ১৯৪৭ সালে সেল্টিকে যোগ দেন।
প্রেস্টন নর্থ এন্ডে থাকাকালীন তিনি স্কটল্যান্ডের পক্ষে সুইডেনে অনুষ্ঠিত ১৯৫৮ সালের ফিফা বিশ্বকাপ খেলতে যান। বিশ্বকাপের পর তিনি দলবদল করে আর্সেনালে যোগ দেন এবং এখান থেকেই ১৯৬১ সালে তার ফুটবল ক্যারিয়ারের সমাপ্তি হয়। অবশ্য পরে তিনি চেলসির হয়ে কয়েকটি ম্যাচ খেলেছেন।
ম্যানেজার ক্যারিয়ার
ভাল পরিকল্পনা করতে না পারলেও ডোচার্টির মূল শক্তি ছিল প্রতিভাবান খেলোয়াড়দের খুজে বের করা এবং তাদের উদ্দীপ্ত করার ক্ষমতা। তার নেতৃত্বে চেলসি প্রথম প্রচেষ্টাতেই প্রথম বিভাগে উঠে আসে এবং পরের বছর ৫ম স্থান দখল করে। ১৯৬৪-৬৫ মৌসুমে চেলসির সামনে ত্রয়ী জেতার সুযোগ চলে আসে। তারা লীগ ও লীগ কাপ জিতলেও এফএ কাপ জিততে ব্যর্থ হয়।
একসময় দলের সাথে তার সম্পর্কের অবনতি ঘটে। তিনি দলকে এফএ এবং ফেয়ার্স কাপ সেমি-ফাইনালে উন্নীত করেন। অক্টোবরে তিনি ইস্তফা দেন এবং ডেভ সেক্সটন তার স্থলাভিষিক্ত হন। পরের মাসে তিনি রদারহাম ইউনাইটেডের ম্যানেজার হন এবং একবছর পর কুইন্স পার্ক রেঞ্জার্সের দায়িত্ব নেন। আত্র ২৯ দিনের মাথায় পদত্যাগ করে অ্যাস্টন ভিলার ম্যানেজার হন। এখানে তিনি তের মাস কাটিয়েছিলেন।
১৯৭২ সালের ডিসেম্বরে ফ্রাঙ্ক ও'ফেরেলকে ম্যানচেস্টার ইউনাইটেডের ম্যানেজার পদ থেকে বরখাস্ত করা হয়, এবং ডোচার্টি এর ম্যানেজার নিযুক্ত হন। ম্যানচেস্টার ইউনাইটেডে ডোচার্টির বর্ণাঢ্য বরনের সময় ধারণা করা হয়েছিল যে কাপজয়ী ম্যানচেস্টার ইউনাইটেডের প্রত্যাবর্তন ঘটবে। ডোচার্টি এখানে বিতর্কিত হয়েছেন বললেও কম বলা হবে। ইউনাইটেড দুর্দশার মধ্যে থাকলেও শেষ পর্যন্ত ১৯৭২-৭৩ মৌসুমে প্রথম বিভাগে থেকে যায়। অবশ্য পরের বছর ইউনাইটেড দ্বিতীয় বিভাগে নেমে যায়।
ম্যানেজার হিসেবে টমি ডোচার্টি ছিলেন প্রথাবিরোধী এবং বিতর্কিত। বিগত ২০ বছরে গণমাধ্যমে বিশেষজ্ঞ মতামত প্রদাণ ও দুপুরের খাবারের পর বক্তৃতার মাধ্যেমে তিনি আয় করেছেন।
রোমান্স (দ্ব্যর্থতা নিরসন)
রোমান্স বলতে যা বোঝানো যেতে পারে:
দিলীপ কুমার পৌদেল
দিলীপ কুমার পৌদেল, ৩১ জুলাই ২০০৫ থেকে ৮ সেপ্টেম্বর ২০০৭ পর্যন্ত নেপালের প্রধান বিচারপতি ছিলেন।
গুরগাঁও জেলা
গুরুগ্রাম (ਗੁਰੂਗ੍ਰਾਮ ਜ਼ਿਲ੍ਹਾ) জেলাটি উত্তর ভারতের হরিয়ানার ২২টি জেলার একটি। গুরুগ্রাম শহরে রয়েছে জেলার প্রশাসনিক সদর দফতর। গুরগাঁও জেলার জেলা ম্যাজিস্ট্রেট ও জেলা প্রশাসক হলেন শ্রী অমিত খত্রি, একজন আইএএস কর্মকর্তা। জেলার মোট জনসংখ্যা ১৫,১৪,০৮৫ জন। পূর্বে এটি গুড়গাঁও হিসাবে পরিচিত ছিল।
এটি হরিয়ানার অন্যতম দক্ষিণাঞ্চলীয় জেলা। জেলাটি উত্তরে ঝজ্জর জেলা ও কেন্দ্রশাসিত অঞ্চল দিল্লির সাথে সীমাবদ্ধ এবং এর পূর্বে ফরিদাবাদ জেলা, দক্ষিণে পালওয়াল ও নুহ জেলা অবস্থিত। এর পশ্চিম সীমান্তে সবচেয়ে গুরত্বপূর্ণ রেওয়ারী জেলার অবস্থিত।
গুরুগ্রাম হল যাদব (উপাধি রাও ব্যবহার করুন) এবং মেও দ্বারা আধিপত্যযুক্ত স্থান।
ভূগোল
এই জেলাতে অনেকগুলি ছোট ছোট পাহাড় রয়েছে, যা আরাওয়ালি এবং মঙ্গল বাণী পর্বতের অংশ।
মহকুমায়
এই জেলায় ৪টি বিধানসভা কেন্দ্র রয়েছে : পতৌদি, বাদশাহপুর, গুড়গাঁও এবং সোহনা। এগুলি সবই গুড়গাঁও লোকসভা কেন্দ্রের অংশ।
শিল্প
গুরুগ্রাম শহর, মনেসর ও সোহনা রোডে প্রচুর শিল্প ও অফিস প্রতিষ্ঠা করা হয়েছে। এনএইচ ৮-এর পাশে সাইবার সিটি একটি জনপ্রিয় অবস্থান, যেখানে বেশিরভাগ বহুজাতিক সংস্থাগুলি (এমএনসি) নিজেদের অফিসের জন্য বড় বড় জমি নিয়েছে। সোনিপত ছাড়া হরিয়ানা রাজ্যের সমস্ত বিশেষ অর্থনৈতিক অঞ্চল (এসইজেড) গুরুগ্রামে রয়েছে।
জনসংখ্যার উপাত্ত
২০১১ সালের আদমশুমারি অনুসারে গুরুগ্রাম জেলার জনসংখ্যা ১৫,১৪,০৮৫ জন, যা গ্যাবোন বা মার্কিন যুক্তরাষ্ট্রের হাওয়াই রাজ্যের সমান সমান। জনসংখ্যার হিসাবে জেলাটি ভারতে ৩২৮ তম স্থানে রয়েছে (মোট ৬৪০টির এর মধ্যে)। জেলাটির জনসংখ্যার ঘনত্ব প্রতি বর্গ কিলোমিটারে ১,২৪১ জন। ২০০১-২০১১ সময়কালে এর জনসংখ্যা বৃদ্ধির হার ছিল ৭৩.৯৩%। গুরুগ্রাম জেলার লিঙ্গ অনুপাত ১০০০ জন পুরুষের প্রতি ৮৫৩ জন মহিলা এবং শিক্ষার হার ৮৪.৪%।
ভারতের ২০১১ সালের আদমশুমারির সময়ে জেলার জনসংখ্যার ৯১.৯১% হিন্দি, ২.৩৫% পাঞ্জাবি, ২.২০% বাঙালি, ০.৪৯% মাইথিলি এবং ০.৪০% ওড়িয়া তাদের প্রথম ভাষা হিসাবে কথা বলে।
ইংল্যান্ড এবং ওয়েলস ক্রিকেট বোর্ড
ইংল্যান্ড এবং ওয়েলস ক্রিকেট বোর্ড (ইসিবি) ইংল্যান্ড এবং ওয়েলসের ক্রিকেটের সর্বোচ্চ নিয়ন্ত্রক সংস্থা। ১ জানুয়ারি, ১৯৯৭ তারিখে টেস্ট এবং কাউন্টি ক্রিকেট বোর্ড, জাতীয় ক্রিকেট সংস্থা ও ক্রিকেট কাউন্সিল সম্মিলিতভাবে একীভূত আকারে এ সংস্থাটি গঠন করে। যুক্তরাজ্যের অন্যান্য ক্রীড়া সংস্থার ন্যায় ইসিবি সীমিত পর্যায়ের দায়বদ্ধ প্রতিষ্ঠান হিসেবে গঠিত। লন্ডনের লর্ড’স ক্রিকেট মাঠে এ সংস্থার কার্যালয় রয়েছে। জানুয়ারি, ১৯৯৭ সালের পূর্বেকার ইসিবিকে বহিঃবিশ্বে তুলে ধরতেই গঠনতন্ত্র মোতাবেক বর্তমান ইসিবি বহাল রাখা হয়েছে।
প্রথম-শ্রেণীর ক্রিকেটে প্রতিনিধিত্বকারী ৩৮টি কাউন্টি দল, ক্ষুদ্র কাউন্টি এবং এমসিসি’র প্রতিনিধিগণ কর্তৃক ইসিবি পরিচালিত হয়। ১৫-সদস্যবিশিষ্ট পরিচালনা পরিষদ, প্রথম-শ্রেণীর ক্রিকেটে ফার্স্ট-ক্লাস ফোরাম এবং রিক্রিয়েশনাল ফোরামের মাধ্যমে ইসিবি প্রধান মনোনীত হন। বর্তমানে সমারসেটের জাইলস ক্লার্ক সভাপতি এবং ডেভিড কোলিয়ার প্রধান নির্বাহী হিসেবে দায়িত্ব পালন করছেন।
নিয়ন্ত্রণ
ইসিবি’র প্রধান দায়িত্ব হচ্ছে ইংল্যান্ডের জাতীয় পর্যায়ের ক্রিকেট দলকে নির্দেশনা দেয়া। নির্বাচকমণ্ডলীর সভাপতি জিওফ মিলার, প্রধান কোচ এবং অন্যান্য কোচ ইসিবি’র কর্মকর্তা হিসেবে বিবেচিত। এছাড়াও, ইসিবি ইংল্যান্ডের টেস্ট দলের বর্তমান অধিনায়ক অ্যালাস্টেয়ার কুক এবং কেন্দ্রীয় পর্যায়ে অন্যান্য চুক্তিবদ্ধ খেলোয়াড়দেরকে মনোনীত করে। পাশাপাশি লিসেস্টারশায়ারের লাফবোরা বিশ্ববিদ্যালয় এলাকায় অবস্থিত ইসিবি ন্যাশনাল একাডেমিকে ইসিবি নিয়ন্ত্রণ করে।
২০০৭ সালে ইসিবি’র আয় হয়েছিল মিলিয়ন £৯৩.০০ পাউন্ড-স্টার্লিং যা ২০০৬ সালে ছিল £৭৭.০০ মিলিয়ন পাউন্ড-স্টার্লিং। ২০০৭ সালে আঠারোটি প্রথম-শ্রেণীর কাউন্টি দলের প্রত্যেকটিতে গড়ে £১.৭৫ মিলিয়ন পাউন্ড-স্টার্লিং প্রদান করে। এছাড়াও, ঘরোয়া ক্রিকেটের মানোন্নয়নে সরাসরি অর্থ বরাদ্দসহ প্রথম-শ্রেণীর ক্রিকেট আম্পায়ার ও কাউন্টি খেলাগুলোয় ফ্লাডলাইটের ব্যয়ভারও বহন করে এ সংস্থাটি।
ভারতীয় শতাব্দী
ভারতীয় শতাব্দী বা (ভারতের শতাব্দী ) একটি এমন একটি ধারণা যার মাধ্যমে বোঝানো হয় যে একবিংশ শতাব্দীতে সম্ভবত ভারতের প্রাধান্য সর্বাধিক হবে। উল্লেখ্য, বিংশ শতাব্দীকে প্রায়শই আমেরিকান শতাব্দী এবং ঊনবিংশ শতাব্দীকে ব্রিটিশ শতাব্দী বলে চিহ্নিত করা হয়।
প্রেক্ষাপট
বিশেষজ্ঞদের মত,  গণমাধ্যমের সূত্র   ও অর্থনীতি ঐতিহাসিক অ্যাঙ্গাস ম্যাডিসনের গ্রন্থ দ্য ওয়ার্ল্ড ইকোনমি: আ মিলেনিয়াল পারসপেক্টিভ অনুসারে, ১ খ্রিষ্টাব্দ থেকে ১০০০ খ্রিষ্টাব্দ পর্যন্ত ভারত ছিল বিশ্বের বৃহত্তম অর্থনৈতিক শক্তি। এছাড়াও, যেসময় চীন বিশ্বের প্রধান অর্থনৈতিক শক্তিতে পরিণত হয়, সেই সময়ও ভারত ছিল বিশ্বের দ্বিতীয় বৃহত্তম অর্থনৈতিক শক্তি। বিশ্বের আয়ে ভারতের অংশ ১৭০০ সালে ২৭% (এই সময় ইউরোপের অংশ ছিল ২৩%) থেকে ১৯৫০ সালে নেমে হয় ৩%।
একাধিক অর্থনৈতিক ঐতিহাসিক অভিযোগ করে থাকেন, বিদেশি শাসন ভারতের অর্থনৈতিক অবক্ষয়ের মূল কারণ। কারণ, এই সময় ভারতীয় শিল্পগুলিতে বিনিয়োগের পরিমাণ সীমিত হয়ে পড়েছিল।
ভারতের পুনরুত্থানের কারণ
ভারতকে একটি 'সম্ভাব্য সুপারপাওয়ার’ হিসেবে গণ্য করা হয়।  দক্ষিণ এশিয়ার রাজনৈতিক, অর্থনৈতিক, সামরিক, সাংস্কৃতিক ও জনপরিসংখ্যান-সংক্রান্ত সব ক্ষেত্রে ভারতের স্বাভাবিক আধিপত্যকে কারণ হিসেবে দর্শানো হয়। দক্ষিণ এশিয়ার জনসংখ্যার ৭৭% ভারতের অধিবাসী, জিডিপির ৭৫% ভারতের, অঞ্চলের ৭৭% ভারতের অন্তর্ভুক্ত, ৮০% সামরিক বাজেট ভারতে ব্যয়িত হয় এবং সামরিক বাহিনীর ৮২% ভারতের। জনসংখ্যাবহুল গণতন্ত্র এই দেশের প্রাধান্যের একটি অন্যতম প্রধান কারণ।  ভারত দক্ষিণ এশিয়ার বৃহত্তম অর্থনৈতিক শক্তি। এদেশের জিডিপি বৃদ্ধির হার ৯.২%, যা যথেষ্ট ভাল হার বলে বিবেচিত হয়। রাজনৈতিক বিশেষজ্ঞ সি. রাজা মোহনের মতে: "India's omnidirectional engagement with the great powers has paid off handsomely. Never before has India had such expansive relations with all the major powers at the same time—a result not only of India's increasing weight in the global economy and its growing power potential, but also of New Delhi's savvy and persistent diplomacy."
ভারতের জনসংখ্যার বিশালতা ও সুস্থায়িত্ব এবং আর্থিক ও সামরিক ক্ষেত্রগুলির দ্রুত বর্ধনশীলতার জন্য এই দেশকে একটি উঠতি শক্তি হিসেবে গণ্য করা হয়। ভারতের নিরাপত্তা বাজেট দক্ষিণ এশিয়া অঞ্চলে বৃহত্তম। সেই জন্য ভারত সামরিক অস্ত্র ও আন্তঃমহাদেশীয় ব্যালিস্টিক ক্ষেপণাস্ত্র নির্মাণ এবং দুটি এয়ারক্র্যাফট ক্যারিয়ার পরিচালনায় সক্ষম। ভারত সফলভাবে ব্যালিস্টিক ক্ষেপণাস্ত্র কর্মসূচিও গ্রহণ করতে সক্ষম হয়েছে এবং ভারত চতুর্থ দেশ যারা এই কর্মসূচি সফলভাবে গ্রহণ করতে পেরেছে। ২০০৭ সালে ভারত চতুর্থ রাষ্ট্র হিসেবে মানবচালিত মহাকাশ যাত্রার উদ্দেশ্যে অ্যাটমোস্পেরিক রেন্ট্রি সম্পূর্ণ করেছে, যা এই দেশের বৈজ্ঞানিক অগ্রগতির একটি সূচক। এছাড়াও ভারত সফলভাবে চাঁদে ও মঙ্গল গ্রহে মহাকাশযান পাঠিয়েছে।
প্রযুক্তির ক্ষেত্রে বিনিয়োগ ও শিক্ষাব্যবস্থার উন্নতির ফলে ভারতে অনেক শিল্পও স্থাপিত হয়েছে। তবে বিশেষজ্ঞদের মতে সুপারপাওয়ার হয়ে উঠতে গেলে ভারতকে এখনও বেশ কিছু অর্থনৈতিক, রাজনৈতিক ও সামাজিক সমস্যার সমাধান করতে হবে।
নাইজ হাসান
নাইজ হাসান ধাধু (Naiz Hassan; জন্ম: ১০ মে ১৯৯৬; নাইজ হাসান নামে সুপরিচিত) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব মাজিয়া এবং মালদ্বীপ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০১৩–১৪ মৌসুমে, মালদ্বীপীয় ক্লাব অল ইয়ুথ লিঙ্কেজের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; অল ইয়ুথ লিঙ্কেজের হয়ে মাত্র এক মৌসুমে ৪ ম্যাচে অংশগ্রহণ করার পর ২০১৪–১৫ মৌসুমে তিনি ট্রাস্ট অ্যান্ড কেয়ারে যোগদান করেছেন। ট্রাস্ট অ্যান্ড কেয়ারে চার মৌসুম অতিবাহিত করার পর ২০১৮–১৯ মৌসুমে, তিনি মালদ্বীপীয় ক্লাব মাজিয়ায় যোগদান করেছেন।
নাইজ ২০১৫ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৩৪ ম্যাচে ৯টি গোল করেছেন।
প্রারম্ভিক জীবন
নাইজ হাসান ধাধু ১৯৯৬ সালের ১০ই মে তারিখে মালদ্বীপের রিনবুধুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৫ সালের ৩রা সেপ্টেম্বর তারিখে, মাত্র ১৯ বছর, ৩ মাস ও ২৪ দিন বয়সে, ডান পায়ে ফুটবল খেলায় পারদর্শী নাইজ ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি ফিলিপাইন ০–২ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে নাইজ সর্বমোট ৬ ম্যাচে ১টি গোল করেছেন। জাতীয় দলের হয়ে অভিষেকের ৩ মাস ও ২৩ দিন পর, মালদ্বীপের জার্সি গায়ে প্রথম গোলটি করেছেন; ২০১৫ সালের ২৬শে ডিসেম্বর তারিখে, বাংলাদেশের বিরুদ্ধে ম্যাচের ৮৯তম মিনিটে আহমেদ নাশিদের অ্যাসিস্ট হতে মালদ্বীপের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  অন্যদিকে, অভিষেকের প্রায় ২ বছর পর, ২০১৮ সালের ২৭শে মার্চ তারিখে, ভুটানের বিরুদ্ধে ম্যাচে আন্তর্জাতিক ফুটবলে তার প্রথম হ্যাট্রিকটি করেছেন;  তিনি উক্ত ম্যাচে মালদ্বীপের হয়ে ২য়, ৪র্থ, ৫ম এবং ৬ষ্ঠ গোল করেছেন।
সিন্ধুদেশ
থাম্ব|সিন্ধুদেশের পতাকা। সিন্ধুদেশ হল একটি স্বাধীন দেশ গঠনের জন্য গঠিত একটি আন্দোলন। এটি বর্তমান পাকিস্তান থেকে স্বাধীন হতে চায়। এই আন্দোলন সিন্ধু অঞ্চলের উপর ভিত্তি করে সংঘটিত। সিন্ধি রাজনৈতিক নেতা জিএম সৈয়দ এই আন্দোলন শুরু করেছেন।
কল্পবিজ্ঞানে কৃষ্ণগহ্বর
১৯৬০-এর দশকের শেষভাগে জন আর্চিবল্ড হুইলার কর্তৃক ‘কৃষ্ণগহ্বর’ (ইংরেজি: Black hole) পরিভাষাটির প্রবর্তনার আগে থেকেই কথাসাহিত্যে এই জাতীয় বস্তুর (অর্থাৎ, এমন বস্তু যার মাধ্যাকর্ষণ এতটাই শক্তিশালী যে তার থেকে আলোও নির্গত হতে পারে না) বিবরণ দেওয়া হয়ে এসেছে।  পরবর্তীকালে যা ‘কৃষ্ণগহ্বর’ নামে পরিচিত হয়েছিল তার প্রথম বিবরণ যে কাহিনিগুলিতে পাওয়া যায় তার অন্যতম ই. ই. স্মিথের লেখা দ্য স্কাইলার্ক অফ স্পেস গল্পের ‘কৃষ্ণসূর্য’ (ইংরেজি: black sun)। এই ধরনের বস্তুগুলিকে কথাসাহিত্যে সাধারণভাবে মহাকাশযাত্রীদের বিপদ হিসেবে চিত্রিত করা হত। পরবর্তী কালের কাজগুলিতেও (যেমন, ১৯৭৫ সালে স্পেস: ১৯৯৯ ধারাবাহিকের "ব্ল্যাক সান" পর্বে) মাঝে মাঝে একই রকমভাবে কৃষ্ণগহ্বরকে উপস্থাপনা করা হয়েছে। আবার কিছু কিছু রচনায় তো কৃষ্ণগহ্বরকে পুরোদস্তুরভাবে অস্ত্র হিসেবে ব্যবহৃত হতেও দেখা যায়। উদাহরণস্বরূপ ডেভিড ল্যাংফোর্ডের দ্য স্পেস ইটার (১৯৮২) উপন্যাসটির নাম করা যায়।
প্রথম দিকের কৃষ্ণগহ্বর বর্ণনাকারী অনেক রচনাতেই মাধ্যাকর্ষীয় সময়ের প্রসারণের ধারণাটি পাওয়া যায়। এই ধারণায় দেখা যায়, সাধারণ আপেক্ষিকতার পরিণতি হিসেবে একটি কৃষ্ণগহ্বরের কাছে সময় ধীরতর গতিতে অতিবাহিত হচ্ছে। উদাহরণস্বরূপ, পল আন্ডারসনের ছোটোগল্প "কাইরি" (১৯৬৮), ফ্রেডেরিক পোলের উপন্যাস "গেটওয়ে" এবং পোলেরই "হিচি" ধারাবাহিকের অবশিষ্টাংশের নাম করা যায়। অতীতকালে সময় ভ্রমণের উদ্দেশ্যে কৃষ্ণগহ্বরকে ব্যবহার করার বিপরীত প্রভাবের ছবি আঁকা হয়েছে ১৯৬৭ সালের "স্টার ট্রেক" ধারাবাহিকের "টুমরো ইজ ইয়েস্টারডে" পর্বে। জো হ্যাল্ডম্যানের উপন্যাস দ্য ফরএভার ওয়ার (১৯৭৪) প্রভৃতি রচনায় অবশ্য কৃষ্ণগহ্বর সময়ের পরিবর্তে মহাকাশ ভ্রমণের একটি পন্থা হিসেবেই চিত্রিত হয়েছে, এক্ষেত্রে কীটগহ্বরগুলি প্রবেশপথ হিসেবে ব্যবহৃত হয়।   কৃষ্ণগহ্বরের অন্য রকম ব্যবহারের ধারণাও করা হয়েছে। যেমন, গ্রেগরি বেনফোর্ডের ছোটোগল্প "অ্যাজ বিগ অ্যাজ দ্য রিটজ"-এ (১৯৮৬) কৃষ্ণগহ্বরকে শক্তির একটি উৎস হিসেবে দেখানো হয়েছে।   অতি ক্ষুদ্র কৃষ্ণগহ্বর প্রথম বর্ণিত হয় ল্যারি নিভেনের "দ্য হোল ম্যান" (১৯৭৪) ছোটোগল্পটিতে এবং পরে আর্থার সি. ক্লার্কের ইম্পিরিয়াল আর্থ (১৯৭৫) উপন্যাসে এবং মহাকাশচান প্রচালনার জন্য শক্তির উপায় হিসেবে এবং চার্লস শেফিল্ডের প্রোটেউস আনবাউন্ড (১৯৮৯) উপন্যাসে এক ধরনের কৃত্রিম মাধ্যাকর্ষণ হিসেবে চিত্রিত হয়।
কৃষ্ণগহ্বরকে বিজ্ঞানীরা যেমন বুঝেছেন তার নিরিখে কথাসাহিত্যে সেটির চিত্রণের নির্ভুলতার বিভিন্ন মাত্রার। ঘটনা দিগন্তের অপর পারে কী রয়েছে তা অজ্ঞাত এবং সংজ্ঞা অনুযায়ী তা বাইরে থেকে পর্যবেক্ষণ করা সম্ভব না হওয়ায় লেখকেরা কৃষ্ণগহ্বরের অভ্যন্তরভাগের চিত্রণে শৈল্পিক ছাড়পত্রের প্রয়োগ ঘটিয়ে থাকেন। ১৯৭৯ সালে মুক্তিপ্রাপ্ত ডিজনি চলচ্চিত্র দ্য ব্ল্যাক হোল-এ কৃষ্ণগহ্বরের বহির্ভাগ ও অভ্যন্তরভাগ উভয়েরই এক সম্পূর্ণ কাল্পনিক দৃশ্য অঙ্কিত হয়েছিল।  বেনফোর্ডের ইটার (২০০০) উপন্যাসের মতো অল্প কিছু রচনায় নরাত্বরোপিত চিন্তাশীল কৃষ্ণগহ্বরও দেখা গিয়েছে।
মহিউদ্দিন আহমেদ (বরিশালের রাজনীতিবিদ)
মহিউদ্দিন আহমেদ বাংলাদেশের বরিশাল জেলার রাজনীতিবিদ যিনি তৎকালীন বাকেরগঞ্জ-৪ (বরিশাল-৪) আসনের সংসদ সদস্য ছিলেন।
প্রাথমিক জীবন
মহিউদ্দিন আহমেদ বরিশাল জেলায় জন্মগ্রহণ করেন।
রাজনৈতিক জীবন
মহিউদ্দিন আহমেদ ১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হিসেবে তৎকালীন বাকেরগঞ্জ-৪ (বরিশাল-৪) আসন থেকে সংসদ সদস্য নির্বাচিত হন।
আমির গণি
আমির আব্দুল গণি (জন্ম ২৭ আগস্ট ১৯৯৬) ভারতের একজন প্রথম-শ্রেণীর ক্রিকেটার।
তিনি ২০১৪ আইসিসি অনূর্ধ্ব-১৯ ক্রিকেট বিশ্বকাপের জন্য ভারতীয় দলে ছিলেন।
চৈত্র অম্বাদিপুড়ি
কর্মজীবন
২০০৪ সালে, ১২ বছর বয়সে, চৈত্র প্রয়াত শ্রী চকরী দ্বারা রচিত আন্দারু ডোঙ্গালে ডোরিকিথে চলচ্চিত্রের জন্য তার প্রথম তেলুগু নেপথ্য গান, টলি টলিগা রেকর্ড করার মাধ্যমে তার নেপথ্য গানের ক্যারিয়ার শুরু করেন।
২০০৫ সালে, চৈত্র মা টিভিতে প্রচারিত পাদালানি উন্ডি গানের অনুষ্ঠান জিতেছিল যা প্রয়াত শ্রী এসপি বালাসুব্রহ্মণ্যম দ্বারা আয়োজিত ছিল।
মনামী ঘোষ
মনামী ঘোষ ভারতের পশ্চিমবঙ্গের একজন জনপ্রিয় বাঙালি চিত্রাভিনেত্রী৷ ছোটবেলা কেটেছে বসিরহাট শহরে৷ ছোটবেলায় নৃত্যশিক্ষা করেন ও বহুবার মঞ্চেও নৃত্য পরিবেশন করেছেন৷ ১৯৯৭ সালে চলচ্চিত্র শিল্পে পদার্পণ করেন সমরেশ মজুমদার রচিত উপন্যাস সাত কাহন অবলম্বনে দেবীদাস ভট্টাচার্য্যের টেলিভিশনের চলচ্চিত্রের নায়িকা চরিত্রে অভিনয়ের মধ্যে দিয়ে৷
আর্সেলরমিত্তাল অরবিট
আর্সেলরমিত্তাল অরবিট (ArcelorMittal Orbit) স্ট্রাটফোর্ডের লন্ডনের অলিম্পিক পার্ক এলাকায় অবস্থিত পর্যবেক্ষণ টাওয়ার। স্টীলের তৈরী এ ভাস্কর্যটি যুক্তরাজ্য তথা ব্রিটেনের সর্ববৃহৎ রাষ্ট্রীয় শিল্পকর্মরূপে স্থায়ীভাবে নির্মাণ করা হয়েছে। ২০১২ সালে অনুষ্ঠিতব্য লন্ডন অলিম্পিকের স্মারক হিসেবে স্ট্রাটফোর্ড এলাকায় রাখা হবে।
ইতিহাস
অক্টোবর, ২০০৮ সালে লন্ডনের মেয়র বরিস জনসন এবং তেজা জোয়েল আসন্ন ২০১২ সালের গ্রীষ্মকালীন অলিম্পিকের জন্য লন্ডনের স্ট্র্যাটফোর্ড এলাকার সৌন্দর্য্য আনয়ণে অতিরিক্ত কিছু উপহার দেয়ার সিদ্ধান্ত নেন। এরফলে লন্ডনবাসীসহ পর্যবেক্ষণগণ বিস্ময়ে অভিভূত হবেন ও কৌতূহল নিবারণ করবেন।
এ উপলক্ষে ২০০৯ সালে অলিম্পিক টাওয়ার নির্মাণের লক্ষ্যে একটি নকশা প্রতিযোগিতা আহ্বান করা হয়। এতে ৫০জন প্রতিযোগী অংশগ্রহণ করেন। জনসন বলেন যে তার প্রাথমিক চিন্তাধারা অরবিট বা দুর্গের তুলনায় বেশ নমনীয় ছিল। কিন্তু বিভিন্ন ধরনের চমকপ্রদ প্রস্তাবনা গ্রহণের ফলে তা ধীরে ধীরে দূরে সরে যায়।
অক্টোবর, ২০০৯ সালে গণমাধ্যমে অনির্ধারিত সূত্রে প্রাপ্ত প্রতিবেদনে এ পরিকল্পনা সম্পর্কে বিস্তারিত তুলে ধরা হয়। এতে স্টীল শিল্পের বৃহৎ অংশীদার ও ব্রিটেনের সবচেয়ে ধনী ব্যক্তি লক্ষ্মী মিত্তাল প্রকল্পে সংযুক্তির ব্যাপারে আগ্রহ প্রকাশ করেন বলে জানা যায়। এতে তিনি £১৫ মিলিয়ন পাউন্ডের অর্থসংস্থানের সাথে সম্পৃক্ত থাকবেন। বরিস জনসন আইফেল টাওয়ার বা স্ট্যাচু অফ লিবার্টি'র ন্যায় কিছু একটা চাচ্ছিলেন।
প্রজেক্টে মিত্তালের অংশগ্রহণের প্রেক্ষাপটে জানুয়ারি, ২০০৯ সালে ডেভোসে সৌজন্য সাক্ষাৎ হয়েছিল ও নৈশভোজনে অংশ নেন। আলাপ-আলোচনার এক পর্যায়ের শেষ ৪৫ সেকেন্ডে জনসন মিত্তালকে প্রস্তাবনা দিলে তিনি খুব দ্রুতলয়ে স্টীল সরবরাহে রাজী হন। পরবর্তীকালে মিত্তাল প্রজেক্টে অংশগ্রহণের ব্যাপারে বলেন যে,
এরপর জনসন বলেছেন যে, প্রকৃতপক্ষে আর্সেলরমিত্তাল শুধুমাত্র স্টীল দান করেই নয়, বরং আরো অনেক কিছু করেছে।
বৈশিষ্ট্যাবলী
১১৫ মিটার বা ৩৭৭ ফুট উচ্চতাবিশিষ্ট আর্সেলরমিত্তাল অরবিটের পূর্ণাঙ্গ অবকাঠামোটি ১১ মে, ২০১২ সালে সংবাদ সংস্থাসহ আপামর জনগণের জন্যে অবমুক্ত করা হয়। অনীষ কাপুর ও সেসিল বলমন্ডের পরিচালনায় প্রজেক্টটি অরবিট শিরোনামে নামাঙ্কিত হলেও চূড়ান্ত পর্যায়ে মিত্তালের আর্সেলরমিত্তাল কোম্পানী সার্বিক সহযোগিতা প্রদান করায় নাম পরিবর্তিত হয়ে আর্সেলরমিত্তাল অরবিট রাখা হয়। শুরুতে আনুষ্ঠানিকভাবে কলোসাস অব স্ট্র্যাটফোর্ড অথবা হাবল বাবল নাম রাখার প্রস্তাবনা এসেছিল।
শুরুতে প্রতিবেদনে উল্লেখ করা হয়েছিল যে টাওয়ারের উচ্চতা হবে ১২০ মিটার বা ৩৯০ ফুট।  কিন্তু শেষ পর্যায়ে এসে এর উচ্চতা দাঁড়ায় ১১৪.৫ মিটার বা ৩৭৬ ফুট যা যুক্তরাজ্যের সবচেয়ে উঁচু ভাস্কর্য হিসেবে স্বীকৃতি পায়। পূর্বে যুক্তরাজ্যের সর্বোচ্চ ভাস্কর্য এস্পায়ারের উচ্চতা ছিল ৬০ মিটার।
টাওয়ার কর্তৃপক্ষ আশা করছে যে এখানে প্রতি ঘণ্টায় ৭০০ ব্যক্তির সমাগম ঘটবে। অলিম্পিক গেমস চলাকালে ব্যক্তি ও শিশুদের প্রবেশ মূল্য ধার্য্য করা হয়েছে যথাক্রমে £১৫ ও £৭ পাউন্ড। পরবর্তীতে অবশ্য প্রবেশ মূল্য কমিয়ে দেয়া হবে। এছাড়াও, টাওয়ারে খাবার গ্রহণেরও বন্দোবস্ত করা হয়েছে।
নারান্দিয়া ইউনিয়ন, কালিহাতী
নারান্দিয়া ইউনিয়ন বাংলাদেশের টাঙ্গাইল জেলার অন্তর্গত কালিহাতী উপজেলার একটি ইউনিয়ন ।
আয়তন
এই ইউনিয়নের আয়তন ৩৮৯৫ একর (১৫,.৭৬বর্গ কিলোমিটার) বা ৩৮.৮৫ বর্গমাইল ।
অবস্থান
পূর্বে বাংড়া ইউনিয়ন ও ঘাটাইল উপজেলা, পশ্চিমে সল্লা ইউনিয়ন, দক্ষিণে বাংড়া ও এলেঙ্গা পৌরসভা, উত্তরে ভূঞাপুর ও ঘাটাইল উপজেলা।
জনসংখ্যা
মোট ৩১৮৮১ জন- পুরুষ ১৬,২০০ জন, মহিলা: ১৫,৬৮১ জন।
শিক্ষা প্রতিষ্ঠান
সরকারী প্রা: বিদ্যালয় : ১৬ টি, উচ্চ বিদ্যালয় : ৬ টি, স্কুল এন্ড কলেজ : ২ টি, আলীয়া মাদ্রাসা : ১ টি, বিএম কলেজ : ১ টি, কৃষি প্রশিক্ষনায়তন ও কলেজ : ১ টি
গ্রাম এবং মৌজা
মৌজার সংখ্যা : ২৭ টি, গ্রামের সংখ্যা : ৪৩ টি, খানার সংখ্যা : ৭২৯৬ টি
বিবিধ
স্বাস্থ্য ও পরিবার কল্যাণ কেন্দ্র : ১ টি, উপস্বাস্থ্য কেন্দ্র : ১টি, মসজিদের সংখ্যা : ৪৭ টি,
মন্দিরের সংখ্যা : ১২ টি, ডাকঘর: ২ টি, এনজিও : ১৫ টি, ভূমি অফিস : ১ টি, ব্যাংক : ৩ টি, ক্লাবের সংখ্যা : ২৩টি (রেজিষ্টিকৃত ৩টি), পাঠাগারের সংখ্যা : ১২ টি